EA บวกแรง5% นิวไฮรอบเกือบ 4 เดือน รับแผนธุรกิจเด่น-กำไรโตดีแนะซื้อเคาะเป้า 57.75 บ.
EA บวกแรง5% นิวไฮรอบเกือบ 4 เดือน รับแผนธุรกิจเด่น-กำไรโตดีแนะซื้อเคาะเป้า 57.75 บ.
EA บวกแรง5% นิวไฮรอบเกือบ 4 เดือน รับแผนธุรกิจเด่น-กำไรโตดีแนะซื้อเคาะเป้า 57.75 บ.
12 ก.พ. 2563

ผู้สื่อข่าวรายงานว่า บริษัท พลังงานบริสุทธิ์ จำกัด (มหาชน) หรือ EA  ณ เวลา 12.26 น. อยู่ที่ระดับ 49.75 บาท บวก 2.50 บาท หรือ 5.29% ด้วยมูลค่าซื้อขาย 1.02 พันล้านบาท แรงในรอบเกือบ 4 เดือน โดยนับตั้งแต่หุ้นปรับตัวขึ้นทดสอบระดับ 49.75 บาท เมื่อวันที่ 18 ต.ค.62

โดยล่าสุดบริษัทแจ้งว่า บริษัท อีเอ รีนิวเอเบิล โฮลดิง จำกัด (ERH) ซึ่งเป็นบริษัทย่อย ได้ใช้เงินราว 5 ล้านบาท เพื่อเข้าลงทุน 99.9850% ในบริษัท ซับใหญ่ วินด์ฟาร์ม(1) จำกัด (SWF) เพื่อทำธุรกิจทางด้านโรงไฟฟ้าพลังงานลม ที่จังหวัดชัยภูมิ รองรับการขยายและเพิ่มความสามารถในการแข่งขันของกลุ่มบริษัท
บล.เมย์แบงก์ กิมเอ็ง ระบุว่า EA (ราคาเป้าหมาย 57.75 บาทต่อหุ้น) คาดกำไรปกติไตรมาส 4/62 จะยังคงอยู่ในทิศทางที่ดี ขยายตัว +126% เทียบช่วงเดียวกันของปีก่อน รับผลบวกจากกำลังการผลิตไฟฟ้าครบทุกโครงการ และ คาดราคาขายน้ำมันไบโอดีเซล B100 จะเร่งขึ้นหลังมาตรการ B20 เริ่มทยอยใช้แล้วในปลายปี 2562 อยู่ระหว่างเตรียมรวมประมาณการรถยนต์ EV car และเรือไฟฟ้าเข้าสู่ประมาณการ เมื่อได้รับการยืนยันแผนการส่งมอบในปีนี้ ระหว่างนี้คงคำแนะนำ “ซื้อ” 57.75 บาท/ หุ้น อิง PEG 1.0x.